पाएं अपने शहर की ताज़ा ख़बरें और फ्री ई-पेपरडाउनलोड करें
पिछले ढाई सालों से अमृतसर की जेल में बंद गैंगस्टर बूटा खान उर्फ बग्गा खान की पत्नी ने जेल में मारने की साजिश को लेकर चिंता व्यक्त की है। बूटा खान की पत्नी रजिया खान आज हाईकोर्ट चंडीगढ़ में अपनी मन की शंका को बताने के लिए आई हुई थी। इस मौके वे अपने वकील अमजद खान के साथ हाईकोर्ट पहुंची और उन्होंने मीडिया को बताया कि उनके पति अमृतसर जेल में बंद है। उन्होंने बताया कि उनके पति रोजा रखे हुए हैं, लेकिन उन्हें जेल के अंदर वह सुविधा नहीं दी जा रही और परेशान किया जा रहा है।
उन्होंने बताया कि जेल के अंदर मुकेश कुमार और मिंटू नामक युवक उनके पति को प्रताड़ित कर रहे हैं, और उन्हें धमकी दी जा रही है कि उसे कोरोना संक्रमित मरीजों के साथ डालकर उसे भी संक्रमित कर दिया जाएगा। गैंगस्टर की पत्नी ने कहा कि जेल में उसके पति को प्रताड़ित करने के पीछे कुछ अधिकारियों का भी हाथ है जो उसे मारना चाहते हैं।
पति को जेल में आम कैदियों की तरह सहुलियतें मिले इसी को लेकर हाईकोर्ट में आज एडवांस रिट पिटीशन दर्ज करवाने आई रजिया खान ने कहा कि उनके पति ढाई साल से कई मामलों में जेल में बंद है। उन्होंने कहा कि उसके पति को जेल मैनुअल के अनुसार सुविधा दी जाए,य दि उनके पति के साथ कोई अनहोनी होती है तो सीआरपी के अधिकारी, मिंटू, मुकेश और जेल के सुपरिटेंडेंट ही इसके जिम्मेदार होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn